Diari Oficial de la Generalitat Valenciana


Sumari del DOGV 3740, del 02-05-2000 (2000/3296)

ORDRE de 12 d'abril de 2000, de la Conselleria d'Ocupació, per la que es dóna publicitat a les línies de crèdit i a l'import global màxim destinat a atendre les ajudes a organitzacions sindicals i per al desenvolupament d'accions de prevenció de riscos laborals i de promoció d'activitats per a la millora de la seguretat i la salut en el treball, per a l'exercici 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3296


Data del document
:   12-04-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * sindicat
    * seguretat en el treball
    * ajuda pública
    * suport econòmic

ORDRE de 12 d'abril de 2000, de la Conselleria d'Ocupació, per la que es dóna publicitat a les línies de crèdit i a l'import global màxim destinat a atendre les ajudes a organitzacions sindicals i per al desenvolupament d'accions de prevenció de riscos laborals i de promoció d'activitats per a la millora de la seguretat i la salut en el treball, per a l'exercici 2000. [2000/X3296]
  
El dia 31 de desembre de 1999 es va publicar en el Diari Oficial de la Generalitat Valenciana la Llei 10/1999, de 30 de desembre, de Pressupostos de la Generalitat Valenciana, per a l'exercici 2000.
  
D'acord amb allò disposat per l'article 47.11 del text refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital, i a l'import global màxim destinat a elles.
  
En virtut d'això, i de conformitat amb allò disposat en l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Per a l'exercici de 2000, i de conformitat amb allò establit en la Llei 10/1999, de 30 de desembre, de Pressupostos de la Generalitat Valenciana per a l'exercici de 2000, les ajudes i subvencions a què es refereix aquest article es finançaran a càrrec de les línies i pels imports màxims que a continuació s'indiquen:
  
a) les ajudes econòmiques a organitzacions sindicals per a l'any 2000 regulades per l'Ordre 23 de novembre de 1999, de la Conselleria d'Ocupació, es finançaran a càrrec de la línia 401/000/00, del programa 315.10, Condicions de Treball i Administració de les Relacions Laborals, amb un import de 452.156.747 de PTA.
  
b) les ajudes per al desenvolupament d'accions de prevenció de riscos laborals i de promoció d'activitats per a la millora de la seguretat i la salut en el treball regulades per Ordre de 23 de novembre de 1999, de la Conselleria d'Ocupació, es finançaran a càrrec de la línia 411/000/00, del programa 315.10, Condicions de Treball i Administració de les Relacions Laborals, amb import de 979.685.226 de PTA.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 d'abril de 2000
  
El conseller d'Ocupació,
  
RAFAEL BLASCO CASTANY